《送黄观澜尚书吴伯尚廉使之江西征讨 其一》
元代·成廷圭

白发儒臣著武冠，公卿相送出朝端。恭承斧钺行天讨，喜见旌旗拥夏官。

直北声名从此振，平南筹策有人看。虎皮会见包戈甲，十郡苍生奠枕安。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。